પૃથ્‍વી પારરક્ત વિકિરણનું ઉત્‍સર્જન કરીને તેની ગરમી ગુમાવે છે. વાતાવરણમાં સૂક્ષ્‍મ પ્રમાણમાં અસ્‍તિત્‍વ ધરાવતા મુખ્‍યત્‍વે કાર્બન ડાયોક્સાઇડ વાયુ અને ભેજ અમુક તરંગ લંબાઇના પારરક્ત વિકિરણનું શોષણ કરે છે. અને તેનું પુનઃ ઉત્‍સર્જન કરે છે. જેનો થોડો હિસ્‍સો વાતાવરણની બહાર અવકાશ માં જાય છે અને બાકીનો હિસ્‍સો પૃથ્‍વીને ગરમ રાખે છે. આ પ્રક્રિયા દ્વારા પૃથ્‍વીનું લાંબાગાળાનું સરેરાશ તાપમાન લગભગ ૧૫ સે. જેટલું હુંફાળું અને જીવન માટે અનુકૂળ રહે છે. આમ, કાર્બન ડાયોક્સાઇડ અને ભેજ ગરમીનો સંગ્રહ કરીને એક ‘કામળા’ જેવું કામ કરે છે., વાતાવરણમાં ગરમીના સંગ્રહ કરીને એક ‘કામળા’ જેવું કામ કરે છે. વાતાવરણમાં ગરમીના સંગ્રહ કરવાની આ પ્રક્રિયા ‘ગ્રીન હાઉસ ઇફેક્ટ વાયુ’ કહેવાય છે.